NaiveNeuron/SloPal huggingface dataset:
Matovič, Igor, poslanec NR SR (2013-03-27):
Že to je celkom sympatické, že ty si zmenil názor opačne a ja zase som myslel vždy, že treba politické strany, aby peniaze mali zo štátu, a dnes, až potom, jak som teda... (Reakcia z pléna.) Dobre. Čiže hovorím, že je celkom zaujímavé, že teda vlastne sme si opačne vymenili názory. Naďalej si to myslím, že minimálne to gesto zrušiť možnosť politickým stranám viesť kampaň a vlastne spoliehať sa na to, aby sme dva-tri mesiace pred voľbami oblbli doslova ľudí nejakými megalomanskými akciami a koncertami a gulášmi predvolebnými, že prospelo by aj demokracii, aj čistote politiky, ale zároveň by sme aj ušetrili dosť podstatné financie zo štátneho rozpočtu. Áno, možno by to mohol byť kompromis, že zrušiť kampane a podstatnú časť ušetriť na kampane a dávať politickým stranám iba naozaj na ten nevyhnutný chod, ale každopádne by sme ušetrili veľmi výraznú časť rozpočtu, ktorý dnes zo štátneho rozpočtu politickým stranám dávame.
M. Hort, podpredseda NR SR: (2007-09-13):
Vážené panie poslankyne, vážení páni poslanci, otváram tretí rokovací deň 13. schôdze Národnej rady Slovenskej republiky. O ospravedlnenie neúčasti na dnešnom rokovaní 13. schôdze požiadal poslanec Národnej rady Slovenskej republiky pán Martin Pado a na zahraničnej pracovnej ceste je poslankyňa Národnej rady Slovenskej republiky pani Jana Vaľová. Podľa schváleného programu pristúpime k prvému čítaniu o návrhu poslankýň Národnej rady Slovenskej republiky Kataríny Tóthovej a Jany Laššákovej na vydanie zákona, ktorým sa mení a dopĺňa zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov . Dávam slovo teraz pani poslankyni Kataríne Tóthovej, aby návrh zákona uviedla. Dostali ste ho ako tlač 373 a návrh na jeho pridelenie na prerokovanie vo výboroch máte v rozhodnutí č. 368. Pani poslankyňa, nech sa páči, máte priestor na úvodné slovo.
Ďurkovský, Andrej, poslanec NR SR (2010-08-06):
Ďakujem pekne. Pán poslanec, chcem len možno také technické doplnenie toho, čo ste vy povedali. Treba upozorniť na to, že i počas minulej vlády sa privatizovalo a privatizovalo sa aj tu v Bratislave, kde došlo k odpredaju napr. pozemkov Bratislavskej teplárenskej, kde v rámci, treba priznať, otvorenej súťaže, získala tieto pozemky Penta. Čiže sa privatizovalo. To je jedna vec. A druhá vec, z hľadiska cien tepla treba si uvedomiť to, že možno to platí v rámci celého Slovenska, ale v rámci Bratislavy bol práve s teplárenskou spoločnosťou problém, kde v minulosti dochádzalo k obrovskému záujmu zo strany obyvateľov k odpojeniu a vytvoreniu buď lokálnych kotolní alebo bytových kotolní, alebo teda zásobovaniu teplom. Čo nás, samozrejme, ako mesto znepokojovalo z hľadiska vzniku zdrojov malého znečistenia, ale chcem len upozorniť na to, že to tvrdenie, ktoré ste mali vy z hľadiska teplární, neplatí všeobecne a neplatí to ani v cene a neplatí to ani v tej privatizácii, ktorá tu už prebehla. Ďakujem pekne.
Gyimesi, György, poslanec NR SR (2022-03-22):
Nezvyknem počúvať vaše prednesy, ale zhodou všetkých okolností som bol v pléne, keď ste rozprávali tieto vaše hlúposti, a ja sa chcem opýtať, že či toto vôbec myslíte vážne, čo ste tu teraz povedali, pretože vy sa tu hrdíte a bijete do hrude, akí ste veľkí Slováci a ako si vážite Ústavu Slovenskej republiky, tú ústavu, ktorú absolútne nepoznáte, pretože poslanec hlasuje voľne, slobodne podľa svojho svedomia a presvedčenia, čo mu teraz idete, samozrejme, popierať. Ale ja si osobne myslím, že oživujete túto dávno zabudnutú a prachom zapadnutú tému len z toho titulu, že vám tak strašne klesli preferencie, že viete, že toto je vaše úplne posledné volebné obdobie, keď sa pozeráte na parlament zvnútra. A ja vám chcem povedať, že vám toto nepomôže ani všetky tie sprostosti, ktoré ste doteraz narozprávali, pretože jednoducho ste v politike podľa môjho názoru po roku 2024 najneskôr skončili. Ďakujem.
Kuffa, Filip, poslanec NR SR (2020-04-24):
Pán poslanec Blanár, súhlasím s tým, čo ste uviedli v úvode aj niekoľkokrát počas rozpravy. Dotkli ste sa toho aj v závere. A tú absenciu alebo nedostatočnú možnosť participovať odbornej verejnosti na tom PVV. Fakt, že PVV obsahuje prvky individuality a že program celkovo pôsobí nekonzistentne, v niektorých častiach si dokonca medzirezortne odporuje a v niektorých častiach absentujú poznatky z aplikačnej praxe, v neposlednom rade aj spôsob a zdroje finančného krytia. Tak na to už upozornili v rozpravách viacerí. Vo viacerých kapitolách sa spomína ingerencia verejnosti, mimovládnych organizácií pri realizácii PVV. Avšak v dokumente sa napríklad ani raz nespomenula Hospodárska a sociálna rada Slovenskej republiky. PVV je podľa mňa vypracované, až na minimum prípadov, bez nastavenia merateľných odpočtovateľných parametrov, čím sa stáva nekontrolovateľným. Ďakujem.
Grendel, Gábor, podpredseda NR SR (2023-03-30):
Pán poslanec Miloš Svrček.
Laššáková, Jana, podpredsedníčka NR SR (2013-09-20):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku pána poslanca Kuffu, člena klubu OĽaNO. Nech sa páči, pán poslanec, máte slovo. Potom dám možnosť prihlásiť sa do rozpravy ústne.
Blanár, Juraj, podpredseda NR SR (2022-09-22):
Pán poslanec Šeliga s faktickou poznámkou.
Pellegrini, Peter, predseda NR SR (2015-12-02):
Prezentujme sa a hlasujme o tomto návrhu. (Hlasovanie.) Prítomných 130 poslancov, za hlasovalo 47, proti bolo 10, zdržalo sa 72, nehlasoval 1. Tento návrh sme neschválili. Budeme hlasovať v prvom čítaní o návrhu pána poslanca Lipšica na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1822), bod 117 schváleného programu. Pán poslanec Zajac, nech sa páči, uveďte hlasovanie. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1822.)
Ondruš, Branislav, poslanec NR SR (2010-10-14):
Ďakujem pekne, pán predsedajúci. Pani poslankyňa Blahová, ja vám potom dám k dispozícii ten svoj príspevok, aby ste mi našli tú vetu, ktorú ste akože citovali z môjho vystúpenia. Pán poslanec Brocka, ja keď som hovoril o chaose, tak ja som citoval list štyroch poslancov z poslaneckého klubu SaS. To neboli moje slová. A v zásade, samozrejme, ja s vami súhlasím, že teda alebo rovnako kritizujem, ak niekto navádza a vysvetľuje ľuďom ako kľučkovať medzi zákonmi a paragrafmi, ale veď sme si to prečítali, myslím, že včera to bolo v denníku SME, že to je práve pán minister Mihál, ktorý svojimi radami pripravil Sociálnu poisťovňu, ja neviem, nejaké 3 mld. eur svojimi radami ako obchádzať zákon. Ja keď som hovoril o tom, že je tam tá možnosť tých 13 eur, to nie je obchádzanie zákona alebo kľučkovanie. To je nástroj na to, ako prejaviť zodpovednosť pri plánovaní si budúceho rodičovstva. O tom som hovoril, a preto si myslím, že to je dobrý nástroj, pretože to umožňuje ukázať, že idem si zodpovedne teraz naplánovať prosto tú rodinu a je tam tých 270 dní, teda ja, samozrejme, nehovorím, že každé dieťa sa narodí presne po deviatich mesiacoch, ale plus – mínus sa to kryje s tou dobou tehotenstva u žien, teda u ľudí. Takže ja som to spomenul naozaj preto, lebo ja to považujem naozaj nie za nejaké chytráčenie, ale za práve nástroj ako zodpovedne pristúpiť k tomu plánovanému rodičovstvu. A ešte, čiastočne k pani poslankyni Blahovej, ale aj pani poslankyni Tkáčovej, nie ja nehovorím, že matka, ktorá dá svoje dieťa do jasieľ je krkavčia, lebo aj moja matka to urobila, ale hovorím, že zákon má vytvoriť naozaj práve na to, o čom vy vravíte, dostatočné podmienky na to skutočne slobodné rozhodnutie. A to, čo ja kritizujem v tejto novele, je to, že vlastne tu sa nedostáva na roveň možnosť ísť pracovať a možnosť zostať doma, zabezpečiť svoju rodinu a byť plnohodnotne u detí, ak sa tak žena chce rozhodnúť.
Mizík, Stanislav, poslanec NR SR (2021-12-07):
Ďakujem za slovo. Pán Borguľa, pozorne som počúval váš prejav. No musím vás o niečom poučiť. Hotely padajú, reštaurácie padajú, je to katastrofa. Vaše slová. Ale tú katastrofu spôsobila vaša vláda svojou nekompetentnosťou. Od prvopočiatku ste chybili. Tí mŕtvi sú na vašom konte, tých sa nezbavíte. A raz za to budete aj potrestaní. Tu alebo aj na druhom svete. Už som to stokrát tuná v tejto sále povedal, ale vy, s prepáčením, tu nesedíte až tak často, povedzme ako ja, no to už je vaša vec, takže asi ste to prepočuli. Tak vám to poviem ešte raz. Na počiatku pandémie, tzv. pandémie, sa ľudia vôbec neliečili. Človek dostal PN-ku, popíjaj čajíček, ber Paralen, a keď bude zle, volaj sanitku. No a ľudia volali až v ťažkých stavoch zápalov pľúc a vtedy už nie je často pomoc. Chýbal protokol, liečilo sa, v úvodzovkách, cez telefón, ak vôbec. Ďalšia vec, po druhé. Matovičova atómová bomba – testovanie. Ľudia často natlačení na seba spolu išli na test v autách a v autobusoch a tak jeden pozitívny mohol nakaziť ďalších štyroch v aute a 20 v autobuse, keď sa vracali naspäť. Dehones... Po tretie. Dehonestovali ste a zakazovali ste Ivermectin, Isoprinosin sa používal len pri vyvolených. Po štvrté. Vakcíny majú negatívne následky po celom svete, majú obrovský počet mŕtvych pri rôznych príčinách, len u nás je to zázračne 7 ľudí, či koľko. Po piate. Očkovaní ochorejú, umierajú na ventiláciách, ja sám poznám takých ľudí, dokonca niektorí boli moji známi a dokonca aj moji kamaráti. Takže vakcína nespôsobuje slabší priebeh, je to kec!
J. Počiatek, minister financií SR: (2008-06-18):
Toto poslanie plní prostredníctvom celého radu medzinárodných dohovorov a dohôd, ktoré sa týkajú všetkých aspektov colníctva, ako sú napríklad Medzinárodný dohovor o harmonizovanom systéme a číselného označovania tovaru, Dohovor o vzájomnej administratívnej pomoci pri prevencii, úradnom zisťovaní a potláčaní colných deliktov, Dohovor o zjednodušených a zladených colných režimoch, Dohovor o prepustení tovaru do režimu dočasného použitia. Svetová colná organizácia je centrom pre colné analýzy a expertízy a poskytuje technickú pomoc a podporu colným správam členských štátov tak rozvojových, ako aj štátov, ktoré prechádzajú na trhové hospodárstvo. Európske spoločenstvo požiadalo Radu pre colnú spoluprácu o členstvo vo Svetovej colnej organizácii, ktorá na svojom zasadnutí prijala rozhodnutie, že Európske spoločenstvo sa stane jej členom, čo predpokladá zmenu Dohovoru o zriadení Rady pre colnú spoluprácu. Na základe toho Rada Svetovej colnej organizácie odporučila zmluvným stranám vysloviť súhlas so zmenou a doplnením tohto dohovoru tak, aby aj colné alebo hospodárske únie vrátane Európskeho spoločenstva mohli získať členstvo vo Svetovej colnej organizácii. Z uvedeného dôvodu predkladám Národnej rade Slovenskej republiky návrh na vyslovenie súhlasu s odporúčaním Rady pre colnú spoluprácu týkajúcim sa zmeny a doplnenia Dohovoru o zriadení Rady pre colnú spoluprácu. Ďakujem za slovo.
Ľ. Jahnátek, minister hospodárstva SR: (2010-02-02):
Návrh zákona spresňuje a sprehľadňuje spôsob tvorby prostriedkov fondu a možnosti ich použitia na úhradu činností spojených so záverečnou časťou nakladania s inštitucionálnymi rádioaktívnymi odpadmi a tiež na úhradu oprávnených nákladov vynaložených na činnosti, ktoré nepatria do záverečnej časti jadrovej energetiky. Okrem toho návrh zákona obsahuje aj niektoré legislatívnotechnické úpravy. Návrh zákona nebude mať dopad na verejné financie vrátane štátneho rozpočtu, rozpočtu sociálnych a zdravotných poisťovní, rozpočtu samosprávnych krajov a obcí, za predpokladu, že sa na území Slovenskej republiky neobjavia zachytené rádioaktívne materiály neznámeho pôvodu. Navrhovaná právna úprava je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. Vážená pani predsedajúca, vážené panie poslankyne, páni poslanci, dovoľujem si požiadať o podporu predloženého návrhu zákona.
Laurenčík, Milan, podpredseda NR SR (2021-01-13):
Pani poslankyňa Janka Bittó Cigániková.
Hrnčiar, Andrej, podpredseda NR SR (2019-10-17):
Dávam slovo spoločnej spravodajkyni z výboru pre sociálne veci poslankyni Bašistovej, aby informovala Národnú radu o výsledku rokovania o tomto návrhu zákona a aby odôvodnila návrh a stanovisko gestorského výboru.
Žiga, Peter, poslanec NR SR (2020-10-20):
Ďakujem pekne, pán predseda. Nemám procedurálny návrh, len technickú požiadavku. Keďže ste obmedzili počet vchodov do rokovacej miestnosti, žiadam vás, aby ste zabezpečili aspoň elementárnu funkčnosť dezinfekčných prístrojov, pretože nefungujú ani pri jednom, ani pri druhom vchode. Ďakujem pekne.
Susko, Boris, poslanec NR SR (2015-06-23):
Ďakujem pekne za slovo, pán predsedajúci. Ďakujem pekne za faktické pripomienky. Ja v krátkosti stručne sa pokúsim ku každému z vystupujúcich niečo povedať. Pán poslanec Lipšic, no, rozhodnutie Ústavného súdu je vždy v nejakej konkrétnej veci. Aj tento nález je v konkrétnej veci, ktorý sa týka diaľnic, ale tie závery, ktoré hovoria, že „zisťovanie verejného záujmu spadajú do právomoci výkonnej a nie zákonodarnej“ je všeobecný záver a nevzťahuje sa len ku konkrétnemu tomuto prípadu. To je všeobecný záver. Pokiaľ ide o pána poslanca Hlinu a jeho otázky, že čo ak medzitým ako budú prebiehať vyvlastňovacie konania, ten strategický zámer alebo tá investícia sa zruší. No, pán poslanec, to vyvlastňovacie konanie môže dopadnúť aj neúspechom, môže byť aj nevyvlastnené, ten majetok môže byť aj nevyvlastnený. To je prvá vec. A druhá vec, potom sú tu opravné prostriedky. V konečnom dôsledku bude rozhodovať súd aj o tom verejnom záujme, aj o tom, že či bol naplnený a či to vyvlastnenie bolo v súlade. Čiže tam každý má právo sa brániť. Pokiaľ ide o pripomienky pána poslanca Zajaca, ja som nepovedal, že išlo o štandardný legislatívny proces, ja som povedal, že išlo o bežný v prípade skráteného legislatívneho procesu, že išlo, že sa neboli, ako ste vy povedali, že to neprešlo medzirezortným pripomienkovým konaním. No prešlo. Skráteným. A všetky dotknuté subjekty sa k tomu vyjadrili a bolo rozporové konanie, ktoré bolo potom zapracované. Čiže nie je pravda, že nebolo. A pokiaľ ide o pána poslanca Fecka, ja som tým poukazovaním na telekomunikačný sektor chcel povedať iba jednu vec. A chcel som namietať tomu, čo povedal pán poslanec Lipšic, že verejný záujem je determinovaný verejným vlastníctvom. To nie je pravda. V telekomunikačnom sektore je verejný záujem determinovaný súkromným záujmom, súkromná spoločnosť telekomunikačný podnik buduje diaľkové káble a potrebuje obmedziť vlastnícke právo a je to dnes... (Prerušenie vystúpenia časomerom.)
Hrnčiar, Andrej, podpredseda NR SR (2018-06-14):
Pán poslanec Senko.
Kotleba, Marian, poslanec NR SR (2022-03-18):
Pán poslanec Cmorej, vy ste vo svojom vystúpení, ktoré bolo ako keby reakciou na predchádzajúce vystúpenie kolegu Beluského, viackrát povedali, že teda vláda plánuje upravovať túto istú tému alebo problematiku a že z toho titulu je teda tento náš návrh ako keby nie až taký dobrý, ako to plánujete spraviť vy. A ja sa chcem preto spýtať, že kde ste boli doteraz, nemyslím vy ako poslanec, ale tá vládna iniciatíva. Kde ste boli doteraz, keď v tejto chvíli hovoríte, že vám to je dlhodobo známe, tento problém? Sulík tu predkladá jedno kilečko za druhým, sú tu legislatívne návrhy na pomoc, ja neviem, herniam, pred chvíľkou sme to počuli, ale problém, ktorý ste v podstate aj vy uznali, že tu naozaj je, stotožnili ste sa s ním, tak nielenže tu nebol návrh riešenia doteraz, ale ani v podstate nejaká verejná diskusia. Takže to je taká moja otázka, lebo áno, my sme prišli s nejakou iniciatívou, vy to ako keby čiastočne kritizujete, ale vy ste vládny poslanec, vy ste predstaviteľ vlády a my len proste ako keby naprávame to, čo vláda zanedbala aj v tejto oblasti, lebo už je to viac ako dva roky, čo máte vládu. A druhá vec, pán poslanec, to ma trošku zamrzelo, keď ste povedali, že nech to je akákoľvek dobrá iniciatíva, nech to je akokoľvek spracované, tak ide o opozičný návrh a že aby nám bolo všetkým jasné teda, že či vieme, ako sa k tomu vláda postaví, k opozičným návrhom. Tu chcem znova poukázať na to, že toto je veľmi smutné, veľmi smutná móda v tomto parlamente a my sme asi jediná strana, ktorá hlasuje za všetky návrhy podľa toho, či sú dobré pre ľudí, či sú dobré pre Slovensko, a nie podľa toho, kto je autorom a predkladateľom návrhu. Takže skúste sa na to aj vy pozrieť takto ako keby nadpoliticky. Ďakujem pekne.
Paška, Pavol, predseda NR SR (2014-01-29):
Pekné popoludnie. Vážené pani poslankyne, vážení páni poslanci, otváram rokovanie 30. schôdze Národnej rady. Zvolal som ju na základe požiadavky skupiny 30 poslancov. Poprosím vás o prezentáciu. (Prezentácia.) 118 prítomných. Konštatujem, že sme uznášaniaschopní. Overovateľmi na tejto 30. schôdzi budú pani poslankyňa Ľubica Rošková a pán poslanec Jozef Mikloško. Ich náhradníkmi sú pani poslankyňa Anna Vitteková a pán poslanec Gabriel Csicsai. O ospravedlnenie požiadal pán József Nagy, pán poslanec József Nagy, ktorý je na zahraničnej pracovnej ceste. Skupina poslancov, ktorá požiadala o zvolanie tejto schôdze, navrhuje prerokovať jeden bod, je uvedený v pozvánke, je to tlač 866, návrh na prijatie uznesenia Národnej rady Slovenskej republiky k postupu vlády pri rokovaní o Vyrozumení verejného ochrancu práv o nesúhlase so stanoviskom Ministerstva vnútra Slovenskej republiky k porušeniu základných práv a slobôd fyzických osôb, ku ktorému došlo policajným zásahom vykonaným dňa 19. 6. 2013 v rómskej osade v Moldave nad Bodvou a s nesúhlasom s neprijatím opatrení na ochranu základných práv a slobôd fyzických a právnických osôb pri vykonávaní policajných zásahov a s nevyvodením dôsledkov za porušenie práva. Tento návrh skupiny poslancov som pridelil na prerokovanie výboru pre ľudské práva a takisto som požiadal vládu Slovenskej republiky, aby zaujala stanovisko. Budeme teraz hlasovať o návrhu programu 30. schôdze. (Hlasovanie.) 132 prítomných, 131 bolo za, 1 nehlasoval. Schválili sme program 30. schôdze. Pristúpime teraz k jeho prerokovaniu. Poprosím pána predsedu výboru Rudolfa Chmela, aby uviedol za skupinu poslancov návrh. (Bod programu: Návrh skupiny poslancov Národnej rady Slovenskej republiky návrh na prijatie uznesenia Národnej rady Slovenskej republiky k postupu vlády pri rokovaní o Vyrozumení verejného ochrancu práv o nesúhlase so stanoviskom Ministerstva vnútra Slovenskej republiky k porušeniu základných práv a slobôd fyzických osôb, ku ktorému došlo policajným zásahom vykonaným dňom 19. 6. 2013 v rómskej osade v Moldave nad Bodvou a s nesúhlasom s neprijatím opatrení na ochranu základných práv a slobôd fyzických a právnických osôb pri vykonávaní policajných zásahov a s nevyvodením dôsledkov za porušenie práva , tlač 866.)
Matovič, Igor, poslanec NR SR (2017-02-08):
Vzhľadom na to, že aj vy, pán predsedajúci, ste komentovali a nepoužili ste teda procedurálny návrh, aj pán predseda, tak... (Prerušenie vystúpenia predsedajúcim.)
Fecko, Martin, poslanec NR SR (2017-11-28):
Ďakujem pekne. Pán kolega, správne si to pomenoval, že voči tej prírode a tej našej krajine je veľa tých dravcov, ktorí by ju chceli nejakým spôsobom ekonomicky vo svoj prospech obrátiť, a robí sa to veľmi sofistikovane. Neviem, čo ešte vybuchne, čo ešte nevybuchne, tá príroda, žiaľ, nevie v mnohých prípadoch kričať z dňa na deň a to je ten veľký problém. A keď sme hovorili aj celá Európa hovorí o nejakej udržateľnosti v rôznych tých ekonomických, v rôznych tých oblastiach, tak ako mi bolo tlmočené, tak Európska únia sa prikláňa k udržateľnému rozvoju, vieš kedy? Vtedy, ak to neni na ekonomickú ujmu. No ďakujem pekne s takým udržateľným rozvojom. Toto neni o udržateľnosti, to je o ekonomickom drancovaní tejto zemegule, ktorú máme iba jednu, a pokiaľ si tu neurobíme poriadok, a ja som vyzýval, keď bolo programové vyhlásenie vlády, aby každý minister vo svojom rezorte si povedal, čo je uňho udržateľný rozvoj, čo je uňho udržateľný rozvoj. Lebo udržateľný rozvoj, to je jedno, v ktorej oblasti, je ten, že nežiješ na úkor ďalších generácií a spotrebuješ iba toľko, koľko potrebuješ, nieže dávaš ešte naviac. Takže vážení, pán minister, zamyslime sa nad tým. A ďakujem pekne, pán kolega, že si to správne pomenoval, ako sa tu teraz voči prírode správame. Ďakujem.
Ľ. Jahnátek, minister hospodárstva SR: (2006-12-13):
Článok 1 návrhu zákona bol už predmetom rokovania Legislatívnej rady vlády Slovenskej republiky, vlády Slovenskej republiky a bol predložený na rokovanie Národnej rady Slovenskej republiky. V dôsledku skrátenia tretieho funkčného obdobia Národnej rady nebol však v Národnej rade  prerokovaný. Ministerstvo hospodárstvo do pôvodného návrhu zákona dopracovalo čl. II, a to novelu zákona Národnej rady č. 145/1995 Z. z. o správnych poplatkoch v znení neskorších predpisov a čl. III novelu zákona č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov. Potrebu novelizovať zákon Národnej rady č. 145/1995 o správnych poplatkoch si vyžiadala prax, nakoľko centrum pri autorizácii alebo registrácii biocídneho výrobku má úkony rozložené do viacerých bodov a bude sa spoplatňovať každý úkon osobitne, čím sa zjednoduší aj povinnosť podnikateľov, aj príjem do štátneho rozpočtu. Potrebu novelizovať zákon č. 217/2003 si vyžiadala skutočnosť, že kým pri chemických látkach a chemických prípravkoch došlo zákonom č. 308/2005 Z. z. k zmene podriadenosti Centra pre chemické látky a prípravky z ministerstva zdravotníctva na ministerstvo hospodárstva, pri biocídnych látkach k takémuto presunu nedošlo. Súčasne je potrebné precíznejšie legislatívne upraviť § 12 ods. 3 citovaného zákona, a to v tom, že Centru pre chemické látky a prípravky sa ustanovuje jednoznačný postup pri posudzovaní predloženej dokumentácie. Vážená pani predsedajúca, vážené panie poslankyne, páni poslanci, vláda Slovenskej republiky sa uchádza o vašu dôveru pri prerokovaní predloženého vládneho návrhu zákona a verí, že návrh zákona postúpite do ďalšieho ústavnoprávneho pokračovania, že v konečnom dôsledku návrh zákona bude Národnou radou Slovenskej republiky schválený. Ďakujem.
Jurinová, Erika, podpredsedníčka NR SR (2014-12-11):
To bol jediný prihlásený poslanec do rozpravy. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
Blaha, Ľuboš, podpredseda NR SR (2023-12-18):
Na vaše vystúpenie, pán poslanec (potlesk), evidujem 18 faktických poznámok. Ako prvý sa prihlásil pán poslanec Michal Truban, nech sa páči.
Hlina, Alojz, poslanec NR SR (2024-09-17):
Ďakujem pekne. Tak na rekapituláciu, lebo pán minister vystúpi, predpokladám, v záverečnom slove, lebo on je veľký hrdina, aby som nemohol reagovať a predstaví svoju pravdu slovenskému zbedačenému ľudu, ja len pre rekapituláciu teda poviem, že pôvodne dobrý návrh zákona, ktorý nám oklamal, doznal prílepku, ktorý bol predstavený Rudolfom Huliakom na výbore, a ten mal v sebe zakomponovanú vyvlastňovaciu doložku, ktorá vlastne umožňovala vyvlastňovať pozemky v obrovskej miere. V obrovskej miere, ktoré sú súčasťou vodných stavieb, a to bolo strašne široko definované, týkalo by sa to obrovského množstva pozemkov. Zbadali sa, vedeli, že by to mohol byť problém, tak čo spravili, opravili to. Tým ste priznali, tak ste to nemuseli opravovať, pán minister, čo sa vyškierate, tak ste to mali nechať tak, keď to bolo v poriadku. Áno, boli ste prichytení pri čine, vedeli ste, že by z toho mohol byť problém, poprosili ste Jana Kvorku, Jano Kvorka predložil návrh, ktorý to cizeluje, aby to teda zostalo v tom, kde to určitú logiku dáva, aby sa vysporiadali pozemky pod priehradou. Lenže vy ste pod pláštikom toho, že chcete vysporiadať pozemky pod priehradami, do toho dali vetičku, ktorá by umožňovala tieto parametre použiť pri pozemkoch súvisiacich s užívaním vodných stavieb a vodné stavby ste definovali cez a, b, c, e, f, g, to znamená strašne široko, ergo skoro všetko je vodné stavby. Prísne vzaté aj studňa je vodná stavba, pre korektnosť poviem, že tú ste tam zrovna nedali. Ale aby si ľudia vedeli predstaviť, čo je vodná stavba, vodná stavba je skoro všetko, čo má trošku betónu v sebe pri rieke. Takže tam všade, tam všade by mohli uplatniť tento inštitút. Takže prichytení pri čine doniesli a opravili, to je celé. Ľud boží, počúvajte dobre, taká je pravda.
Glváč, Martin, podpredseda NR SR (2019-03-29):
Pani poslankyňa Verešová.
Krajniak, Milan, poslanec NR SR (2018-02-09):
Ja by som chcel poprosiť všetkých kolegov, skúsme to držať v čo najvecnejšej rovine, lebo naozaj je úplne jedno pre tých vojakov, ktorí na tých obrnených vozidlách budú jazdiť, že či tu vyhrá ten alebo henten. Podstatné je, že aby sme urobili čo najlepšie vozidlo. Teraz chcel by som zareagovať na niektoré vecné veci, ktoré povedal predseda Danko. Po prvé, musím sa priznať, áno, hľadal som veľa informácií na Googli a chcem vám aj povedať, že ktoré. Po prvé, hľadal som uznesenie vlády a uznesenia vlády zverejnené k tomuto, modernizácii ozbrojených síl. To si myslím, že je v poriadku. Po druhé, hľadal som oficiálne zverejnené kontrakty v štátoch, kde je zverejňovanie kontraktov aj zbrojných dodávok povinné. To znamená, že majú to ministerstvá obrany a ďalšie štátne agentúry na svojich stránkach. Práve preto, lebo som si chcel porovnať tie podmienky. Po tretie, hľadal som tam zverejnené oficiálne špecifikácie jednotlivých porovnateľných bojových obrnených vozidiel, práve preto, aby som vás nezavádzal, ale aby som vám mohol dať dáta, ktoré si aj vy budete vedieť overiť. Po štvrté, pána ministra Gajdoša som citoval preto, z výboru pre obranu a bezpečnosť, pretože to isté povedal a zverejnil vedúci úradu ministerstva obrany pán Hoľko. Takže tá informácia bola zverejnená o tom stanovisku, že proste Nemci ponúkli, že berte všetko alebo nič. Po piate, existuje odborný časopis, volá sa ATM, oficiálny partner slovenského ministerstva obrany a českého ministerstva obrany, z ktorého som čerpal všetky špecifikácie o prototype a o vojskových skúškach. A tam bolo zverejnené, že 11. januára bola prvá fáza skúšok ukončená. Takže to sú tie utajené informácie, ktoré zverejnil oficiálny partner ministra obrany.
Šmilňák, Martin, poslanec NR SR (2024-01-18):
Vážený pán predsedajúci, dovoľte mi pokračovať v monológu opozície a reagovať na pána kolegu Krúpu, aj keď si myslím, že ten monológ predsa len prináša ovocie, jednak ešte to neplatí a jednak sú avizované korekcie a uvidíme, že čo ešte a aký silný hlas zaznie z ulice. Pán Krúpa spomínal, že ako keby táto novela aj to celé skrátené legislatívne konanie rezignuje na ochranu majetku a poškodení budú nielen ľudia, ale aj firmy a tí sa nedomôžu svojich práv ani odškodnenia, a dokonca budú svedkami toho, že páchatelia nebudú potrestaní. A páčilo sa mi, že ste spomenuli, že každá minca má dve strany. Ak je táto novela šitá pre, alebo pripravovaná preto, aby mohli omilostiť, pustiť a dekriminalizovať ľudí, ktorí veľa kradli a robili, robili veľa zla, predsa sa, predsa sa dôsledky tohto legislatívneho počinu dotknú všetkých, nevynímajúc ich deti, nevynímajúc ich starých rodičov, ktorí ako dôchodcovia bývajú kdesi a majú nejakého agresívneho suseda, ktorý im robí zle, poškodzuje im plot, rastliny a teraz po novom im kľudne bude môcť zničiť aj povedzme nejaký, nejaký hospodársky stroj alebo, alebo niečo, dohodnutých 35-tisíc eur a toto bude kvalifikované ako malá škoda, ako takzvaná škodička. A ja neverím, ja neverím, že väčšina z týchto ľudí že sú gauneri a že si to neuvedomujú. Podľa mňa je, ja si myslím, že väčšina ľudí je tu slušných. Je tu pár krivákov, ktorí, ktorí čakajú na to, na túto novelu, ale väčšina z nich si postupne uvedomuje a uvedomuje si to už aj ulica. A toto je dôsledok toho, čo tu robíme, a myslím, že je to fajn.
Grendel, Gábor, podpredseda NR SR (2022-05-19):
Panie poslankyne, páni poslanci, budeme pokračovať v prerušenej schôdzi. Ešte nám zostávajú traja ústne prihlásení poslanci do rozpravy. Ako prvý teraz vystúpi pán poslanec Radovan Kazda. Pripraví sa pán poslanec Milan Mazurek.
Číž, Miroslav, podpredseda NR SR (2015-03-18):
Ďakujem, teraz dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Kiššovej, aby predniesla spravodajskú správu. Máte slovo, pani poslankyňa.
Verešová, Anna, poslankyňa NR SR (2016-10-27):
Ale no, skúsim tri. Chcela som povedať ešte k tomu, že neuveríte, ale akákoľvek politika zosúladenia rodiny a práce naozaj prispieva aj k demografickému rastu. A svedčia o tom mnohé dokumenty a správy európskeho, komisie Európskeho parlamentu. A preto vás chcem poprosiť, aby ste podporili tento návrh zákona, ktorý pomáha mladým rodičom. Dajme rodičom množstvo nástrojov. Áno, tí, ktorí chcú ísť do zamestnania už do troch rokov veku dieťaťa, pomôžme im. Dajme im príspevok 280 eur. Ale pomáhajme aj tým, ktorí chcú zostať doma tri roky, ale potom potrebujú takisto pomoc, pretože nedostali škôlku, urobme to isté. Mladí rodičia, mladé matky nám hovoria aj o tom, že ony by rady zostali doma aj do päť, do šesť rokov veku dieťaťa. Aj tu by sme mohli naozaj vymyslieť, a my to v hnutí máme, v hnutí Obyčajní ľudia a nezávislé osobnosti, vymyslieť aj tuná nástroj a s rešpektom, s rešpektom voči akémukoľvek rozhodnutiu matky, napríklad, aby matka, ktorá chce zostať do šesť rokov veku dieťaťa doma, možno nemusela dostávať príspevok, tak sa rozhodla, ale napríklad aby nestratila zamestnanie u zamestnávateľa. Takže dajme, prosím vás, množstvo nástrojov pre rodičov s mladými deťmi. Veľmi vás prosím o túto podporu, vzhliadajú na vás, aby ste im pomohli. Ďakujem pekne.
Jurinová, Erika, podpredsedníčka NR SR (2014-10-29):
Na vaše vystúpenie, pán poslanec, je jedna faktická poznámka. Uzatváram možnosť prihlásiť sa a dávam slovo pánovi poslancovi Petrákovi.
P. Hrušovský, predseda NR SR: (2005-12-15):
(Hlasovanie.) 134 prítomných, 127 za návrh, 5 sa zdržalo, 2 nehlasovali. Národná rada návrh výboru pre ľudské práva, národnosti a postavenie žien schválila. Ďakujem pánovi predsedovi. Páni poslanci! Poprosím teraz pána poslanca Polku, aby zaujal miesto pre navrhovateľov, a pána poslanca Gála miesto pre navrhovateľov, aby z poverenia ústavnoprávneho výboru Národnej rade predložil návrh uznesenia k prerokúvanému návrhu poslanca Polku na vydanie zákona, ktorým sa mení a dopĺňa... (Ruch v sále.) Páni poslanci, nevykrikujte! O znalcoch, tlmočníkoch a prekladateľoch a o zmene a doplnení niektorých zákonov. Nech sa páči, pán poslanec Gál.
Grendel, Gábor, podpredseda NR SR (2023-02-07):
Teraz dávam možnosť prihlásiť sa k tomuto bodu ústne do rozpravy. Osem poslancov, deväť. Končím možnosť prihlásiť sa ústne do rozpravy. Takže o jedenástej nebudeme mať tým pádom o čom hlasovať. Ešte prečítam mená poslancov, ktorí sa prihlásili do rozpravy. Čiže vystúpia v tomto poradí – pán poslanec Suja, Cmorej, Kočiš, Dostál, Gyimesi, Tomáš, Matovič, Viskupič a Ledecký. Nech sa páči, pán poslanec Miroslav Suja, máte slovo.
M. Hort, podpredseda NR SR: (2009-09-08):
A dávam teraz slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Jánovi Senkovi. Pán poslanec, je tu priestor pre vaše úvodné slovo ako spravodajcu, nech sa páči.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme o návrhu gestorského výboru schváliť vládny návrh zákona. (Hlasovanie.) Prítomných 146 poslancov, za 81, proti 49, zdržalo sa 15, 1 nehlasoval. Konštatujem, že vládny návrh zákona sme schválili. Ďakujem. Prosím teraz pána poslanca Antala, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon 205/2004 Z. z. o zhromažďovaní, uchovávaní a šírení informácií o životnom prostredí (tlač 572), nech sa páči. (Hlasovanie o vládnom návrhu zákona, ktorým sa mení a dopĺňa zákon č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení neskorších predpisov , tlač 572.)
Laššáková, Jana, podpredsedníčka NR SR (2014-04-02):
S reakciou pán poslanec Kollár. Nech sa páči.
M. Číž, podpredseda NR SR: (2010-05-25):
Teraz prosím predsedu zahraničného výboru poslanca Juraja Horvátha, aby podal správu o prerokovaní návrhu vo výbore.
Počiatek, Ján, minister dopravy, výstavby a regionálneho rozvoja SR (2013-11-26):
Ďakujem za slovo. Vážený pán predseda, vážené dámy, vážení páni, predkladám do Národnej rady Slovenskej republiky na druhé čítanie vládny návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Dôvodom predloženia návrhu je transpozícia smernice Komisie 2013/9/EÚ z 11. marca 2013, ktorou sa mení a dopĺňa príloha 3 k smernici Európskeho parlamentu a Rady 2008/57/ES o interoperabilite systému železníc v spoločenstve. Transpozičná lehota je určená do 1. januára 2014. Transpozíciou smernice Komisie 2013/9/EÚ sa dopĺňajú subsystémy železničného systému o nový základný parameter: prístupnosť osobám so zdravotným postihnutím a osobám so zníženou pohyblivosťou. Návrhom zákona sa súčasne upravujú a precizujú ustanovenia, ktorých zmena vyplynula z aplikačnej praxe zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov a zákona č. 514/2009 Z. z. o doprave na dráhach v znení neskorších predpisov. V článku II sa navrhuje zmena zákona č. 254/1998 Z. z. o verejných prácach v znení zákona č. 260/2007 Z. z. a zákona č. 540/2008 Z. z., týkajúca sa predkladania rozvojových programov verejných prác. Návrh zákona je v súlade s ústavou, so zákonmi, ostatnými všeobecne záväznými právnymi predpismi platnými v Slovenskej republike a medzinárodnými zmluvami, ktorými je Slovenská republika viazaná, ako aj právom Európskej únie. Ďakujem za slovo, skončil som.
Paška, Pavol, predseda NR SR (2014-05-16):
Pán poslanec Hlina, reakcia.
Ďurica, Ondrej, poslanec NR SR (2022-06-22):
Ďakujem pekne, pán predseda. Odpúšťam vám, je to na mieste, pretože samotný priebeh toho jasne deklaruje a ukazuje, že je tu pomerne chaotická situácia. Keď sme sa rozprávali s koaličnými poslancami, tak takisto nevedeli už kde je sever. A prikláňam sa k tomu, čo povedal kolega Jarjabek, že naozaj sa treba vrátiť a treba k tomu urobiť normálnu, riadnu diskusiu, pretože už sa z toho stal guľáš, už nikto z kompetentných asi, alebo teda z tých, ktorí sa k tomu mali vyjadrovať, v podstate nám nevie celkom jednoznačne vysvetliť v akej situácii sa nachádzame, takže prikláňam sa k tomu, čo povedal pán Jarjabek. Ďakujem.
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 138 prítomných, 127 za, 10 sa zdržalo, 1 nehlasoval. Konštatujem, že sme schválili vládny návrh zákona o Slovenskej komore výcvikových zariadení autoškôl. Ďakujem pekne, pán spravodajca. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 136/2004 o letiskových spoločnostiach, tlač 406, bod 99 schváleného programu. Dávam slovo spoločnému spravodajcovi z výboru pre hospodárske záležitosti poslancovi Jaroslavovi Megovi, aby hlasovanie uvádzal. Nech sa páči, pán spravodajca. [Hlasovanie o vládnom návrhu zákona, ktorým sa mení a dopĺňa zákon č. 136/2004 Z. z. o letiskových spoločnostiach a o zmene a doplnení zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z. v znení neskorších predpisov , tlač 406.]
Matovič, Igor, podpredseda vlády a minister financií SR (2022-10-20):
Ďakujem pekne. Vážený pán predsedajúci, kolegovia, kolegyne, dovoľte mi, aby som z poverenia predsedu vlády ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomná bude pani ministerka Remišová a zastupuje ju minister hospodárstva Karel Hirman a neprítomní sú aj ministri, ktorým neboli položené otázky, neviem, či má zmysel ich menovať, jednoducho tým ostatným otázky položené neboli.
Viskupič, Jozef, poslanec NR SR (2011-07-07):
Nie v štvrtej cenovej skupine, ale, pán poslanec Kaliňák, v maštali sa takto bavia ľudia, „bú“, že? Neviem, či v Trnave, ale v maštali určite zaznievajú slová „bú“. A pán kapitalistický vykorisťovateľ, ktorý nás tu ide označovať ako boľševik, a kapitalistický preto, že ten kapitál, ktorý financuje vašu stranu, v jeho mene ste rozkradli a rozkrádali štyri roky túto republiku. Tak ja si vyprosím, aby takýto komunistický boľševik nám od tamtoho pultu kázal o tom, či my sme boľševici. Ďakujem.
Laššáková, Jana, podpredsedníčka NR SR (2015-11-12):
Pán poslanec Hlina, nech sa páči, máte slovo.
Droba, Juraj, poslanec NR SR (2010-11-04):
Môj návrh je, aby sme si odpustili také diskusie, aké tu boli posledných 30 minút a platí to smerom na obidve strany.
Laurenčík, Milan, podpredseda NR SR (2020-09-16):
Pán poslanec Robert Fico.
Laurenčík, Milan, podpredseda NR SR (2021-04-30):
S faktickou poznámkou vystúpi aj pani poslankyňa Jana Žitňanská, nech sa páči.
Hudacký, Ján, poslanec NR SR (2015-09-16):
Ďakujem pekne, pán predseda, za slovo. Vážený pán minister, vy ste celkom slušne zanalyzovali celý ten proces zlyhávania či už samotnej Európskej komisie, Európskej únie ako celku, resp. niektorých členských štátov, ako sa podieľali na jednotlivých zlyhaniach, či už sa to dotýka ochrany schengenskej hranice, alebo v podstate potom toho celého procesu súvisiaceho s prechodom tých v podstate ilegálnych migrantov a tak ďalej. Ja si myslím, že stále je to, je to stále len sekundárna príčina, o ktorej hovoríme. Tie zlyhávania, samozrejme, boli, ale je to sekundárna príčina toho celého. Tá primárna príčina, o ktorej, žiaľ, ani vy nehovoríte veľa, nehovorí o tom, ani Európska komisia, ani, v podstate dá sa povedať, že ani iní predstavitelia jednotlivých členských krajín, je tá, že sme v podstate ako keby nepozerali na ten konflikt, ktorý vznikol v Iraku a v Sýrii, čo je prvotnou príčinou vlastne tohto problému. A akosi tak isto nehovoríme o tom, že kto by to mal riešiť. A ja si myslím, že máme tu celosvetové spoločenstvo Organizáciu Spojených národov a Bezpečnostnú radu, ktorá by vlastne mala čosi povedať v tomto. My sme členovia OSN, síce nie sme stáli členovia Bezpečnostnej rady, ale na druhej strane máme v Európskej únii dvoch stálych predstaviteľov Bezpečnostnej rady, a to je Francúzsko a Veľká Británia. Prečo sa ich nepýtame, čo chcú podniknúť v najbližšom období nato, aby sa ten konflikt konečne zastavil v Sýrii, prípadne v Iraku? Aby sme nečakali ďalších migrantov, lebo my stále len riešime, čo budeme robiť s ďalšími migrantami a toto nie je rie... (Prerušenie vystúpenia časomerom.)
Sulík, Richard, predseda NR SR (2011-05-24):
Panie poslankyne, páni poslanci, prosím, hlasujte teraz o návrhu nepokračovať v rokovaní o návrhu zákona. Hlasujte, prosím, teraz. (Hlasovanie.) Z prítomných 142 poslancov hlasovalo za 65, proti 73, zdržali sa 2, nehlasovali 2. Tento návrh sme neschválili. Pokračujte, prosím.
Takáč, Richard, poslanec NR SR (2023-05-10):
Kľud, kľud. (Reakcia z pléna.) Šialené, šialené.
Laššáková, Jana, podpredsedníčka NR SR (2014-05-14):
Na vystúpenie pána poslanca s faktickou poznámkou dvaja páni poslanci. Pán poslanec Mihál a pán poslanec Bublavý. Končím možnosť prihlásiť sa s faktickými poznámkami. Nech sa páči, pán poslanec Mihál.
Hort, Milan, podpredseda NR SR (2011-09-09):
Ďalej sa prihlásil do rozpravy pán poslanec Anton Marcinčin. Nech sa páči.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 92 poslancov, proti 15 poslancov, zdržalo sa 38 poslancov. Konštatujem, že sme schválili návrh novely zákona č. 372/1990 Zb. o priestupkoch. Vážené kolegyne, kolegovia, je 12.00 hodina, dovoľte teda, aby som prerušil hlasovanie o doteraz prerokovaných bodoch programu, vyhlásil obedňajšiu prestávku. Zároveň mi dovoľte, aby som vás informoval, že predseda Národnej rady zvoláva na 14.00 hodinu poslanecké grémium. Po skončení grémia budeme pokračovať v rozprave o teraz rozbehnutom bode programu s tým, že pokračovanie hlasovania je o 17.00 hodine. Procedurálny návrh, pani poslankyňa Zmajkovičová.
Choma, Igor, poslanec NR SR (2011-10-11):
Zvolávam rokovanie výboru pre verejnú správu a regionálny rozvoj na 13.15 hodinu.
L. Miklós, poslanec: (2007-11-30):
A druhá vec, čo som navrhol, ale to je skôr nie návrh do rozpočtu, ale návrh pre kapitolu, respektíve pre ministerstvo, aby prepracovalo koncepciu protipovodňovej ochrany Slovenska, čo som už aj ja navrhoval, pretože je zbytočné ťahať toto, že budeme každý rok hovoriť o tom, že máme deficit, deficit, deficit. No, skončíme a teraz, keby sa vypracovala nová koncepcia, nejaká reálnejšia možno, že nový minister financií bude viacej naklonený protipovodňovej ochrane. Takže toto som povedal. Ďakujem pekne.
Müllerová, Emília, poslankyňa NR SR (2015-10-07):
Ale to kto sa pomýlil? (Smiech rečníčky a smiech v sále.)
Benčík, Ján, poslanec NR SR (2021-11-26):
Po kolegovi, priateľovi Ondrejovi Dostálovi sa do Romankinho klub mladých poslancov dovolím prihlásiť aj ja. A hovorím, že tento návrh zákona podporím. Podporím ho nie preto, že by som bol zástancom používania akejkoľvek drogy, ja osobne so žiadnou drogou nemám vo svojom živote doposiaľ ani jedinú skúsenosť. Nefajčím a výrobcovia alkoholu na mne tiež teda netrhnú nejaké zvláštne zisky, to je, to je ako fakt. Ale výška tých trestov, to, akým spôsobom zničia niekomu život, je proste absolútne neakceptovateľná. A to a aká je tá výška trestu v porovnaní s trestami, ktoré dostávajú vrahovia a podobní ľudia, veď to je úplný nonsens, preboha živého. Aj preto tento zákon. návrh zákona podporím, hoci ministerstvo spravodlivosti chystá komplexnejší návrh, ktorý túto problematiku bude riešiť ešte lepším spôsobom. Ďakujem.
Beluský, Martin, poslanec NR SR (2021-06-29):
Ďakujem za slovo, pán podpredseda. Ja len krátko k samotnému zákonu aj pozmeňovaciemu návrhu. V prvom rade mi dovoľte vyjadriť poďakovanie Národnému bezpečnostnému úradu za prípravu tejto novely a jej korektnú komunikáciu aj so subjektami, ktoré sú povinne pripomienkujúcimi, ale aj so subjektami, ktoré si vyhradili určité pripomienky počas tohto schvaľovacieho procesu. Najviac boli teda komunikované také tri body, ktoré boli napadnuté ako príliš, príliš veľké kompetencie, ktoré by možno mohli byť zneužívané alebo využívané, a to teda obmedzenie používania produktu, procesu, služby, automatizované poskytovanie informácií a blokovanie. Prvé dve, prvé dva nástroje v pozmeňovacom návrhu, ktorý predložil pán poslanec Krúpa, sú určitou formou pozmenené. Viac-menej nemáme s tou novou formuláciou žiadny problém, avšak úplne odtiaľ vypadáva tá služba blokovania, kde aj v samotnom pozmeňovacom návrhu predkladatelia poukazujú na súčasné znenie zákona, konkrétne § 27, podľa ktorého úrad dnes už podľa súčasnej legislatívy môže vyhlásiť v prípade nejakej kybernetickej výstrahy, kybernetického útoku môže vyhlásiť výstrahu, uložiť určité povinnosti alebo požadovať návrh opatrení. Podľa nášho posúdenia to nové, novelizované ustanovenie, to, ktoré teda to blokovanie z toho, z tejto novely zákona sa snaží vyradiť, nie je dobré, preto chcem dať navrhnúť pánovi spravodajcovi, aby dal pri tomto pozmeňujúcom návrhu hlasovať osobitne o bode č. 1, 7 a 12 spoločne. 1, 7 a 12 spoločne a potom o bodoch 2 až 6, 8 až 11, 13 až 14, teda všetky ostatné, tiež osobitne, spoločne. Ďakujem pekne.
Klus, Martin, podpredseda NR SR (2019-11-27):
Dávam hlasovať o bodoch 1 až 7 zo spoločnej správy. (Hlasovanie.) Prítomných 139 poslancov, za 106, proti 0, zdržalo sa 31, nehlasovali 2. Schválené. Nech sa páči.
Hort, Milan, podpredseda NR SR (2011-06-02):
Ďakujem. Pán poslanec, chcete dať doplňujúcu otázku? Áno. Takže priestor máte v časovom limite dve minúty.
Susko, Boris, poslanec NR SR (2022-12-02):
Ďakujem pekne za slovo. Vážený pán predsedajúci, vážená pani poslankyňa, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol ako aj gestorský výbor s tým, aby gestorský výbor prerokoval návrh zákona v druhom čítaní do 30. januára 2023. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovania návrhu zákona vo výbore v zmysle uvedeného rozhodnutia predsedu Národnej rady. Ďakujem pekne. Otvorte, prosím, všeobecnú rozpravu.
I. Štefanec, poslanec: (2008-04-11):
A ja ani nehovorím, ani moji kolegovia, že by ani štát do toho nemal vstúpiť spôsobom, ktorý zlepší pravidlá. Ale nedá sa do toho vstúpiť takým spôsobom, že budeme regulovať marže, že budeme regulovať ceny, lebo je to absurdné podľa môjho hlbokého presvedčenia, a v konečnom dôsledku to povedie len k zvýšeniu ceny pre spotrebiteľa. A mám pocit, že to nikto nechce, ani vy. Ale takýmito nástrojmi, bohužiaľ, sa dospeje k stavu, keď tie ceny sa budú dvíhať. Ak dochádza k zneužívaniu postavenia, máme tu Protimonopolný úrad a v prípade, že tu nie je dominantné postavenie, ako ste opísali, no tak veď sa tu hovorilo o kontrolách obchodnej inšpekcie, hovorilo sa tu o etickom kódexe, takéto postupy určite podporujeme. Ja sám som bol autorom etického kódexu, ktorý sme vypracovali na zavedenie eura na Slovensku, a som rád, že súčasná vláda ho prebrala a pokračuje v tomto. Keď prídete s návrhom etického kódexu, určite my takýto postup podporíme, budeme sa k nemu vyjadrovať, budeme sa ho snažiť vylepšovať. Ale myslím si, že štát nemôže zasahovať do obchodného podnikania, do súkromného podnikania takým spôsobom, že jednoducho bude sa snažiť regulovať ceny. V konečnom dôsledku takýto postup sa prejaví len proti občanovi a len proti spotrebiteľovi. Ďakujem.
R. Kaliňák, podpredseda vlády a minister vnútra SR: (2007-10-23):
Rád by som vzhľadom na to, že nastala určitá drobná nezhoda medzi prejavom v rámci jedného pozmeňujúceho návrhu a samotnou písomnou formou odsunúť rozpravu na ešte opätovné predloženie a korektné prečítanie pozmeňujúceho návrhu pána poslanca Dubravay. To je prvé, že by som poprosil o otvorenie rozpravy v bode tlač 369 o sociálnom zabezpečení a jednu vetu iba na okraj. V rámci rozpravy som spomínal pozmeňujúci návrh pána predsedu výboru Národnej rady pre obranu a bezpečnosť pána Pučíka. Po vzájomnej dohode sme sa dohodli, že bude všeobecná podpora jeho návrhu a my upravíme túto problematiku v našej vyhláške, tak to bude najjednoduchšie a aj najlepšie pre všeobecný život policajtov. Čiže to je len poznámka k tomuto samotnému návrhu. Ďakujem pekne, pán predsedajúci.
Holúbek, Rastislav, poslanec NR SR (2016-05-24):
Ďakujem, pán podpredseda. Vážené panie poslankyne, vážení páni poslanci, vážení prítomní. Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (tlač 83). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Danko, Andrej, predseda NR SR (2020-02-25):
Ďakujem. Pán poslanec Dostál. Pripraví sa pani poslankyňa Petrík.